CELEX: 22012D0068
Language: mt
Date: 2012-03-30 00:00:00
Title: Deċiżjoni tal-Kumitat Konġunt taż-ŻEE Nru 68/2012 tat- 30 ta’ Marzu 2012 li temenda l-Anness XIX (Protezzjoni tal-Konsumatur) tal-Ftehim ŻEE

2.8.2012   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 207/48
               
            DEĊIŻJONI TAL-KUMITAT KONĠUNT TAŻ-ŻEE
      Nru 68/2012
      tat-30 ta’ Marzu 2012
      li temenda l-Anness XIX (Protezzjoni tal-Konsumatur) tal-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikulari l-Artikolu 98 tiegħu,
      Billi:
      
                  (1)
               
               
                  L-Anness XIX ta’ mal-Ftehim kien emendat bid-Deċiżjoni tal-Kumitat Konġunt taż-ŻEE Nru 35/2010 tat-12 ta’ Marzu 2010 (1).
               
            
                  (2)
               
               
                  Ir-Rakkomandazzjoni tal-Kummissjoni 2010/304/UE tat-12 ta’ Mejju 2010 dwar l-użu ta’ metodoloġija armonizzata għall-ikklassifikar u l-irrappurtar tal-ilmenti u d-domandi tal-konsumaturi (2) trid tiġi inkorporata fil-Ftehim.
               
            
                  (3)
               
               
                  Ir-Rakkomandazzjoni tal-Kummissjoni 2011/136/UE tal-1 ta’ Marzu 2011 dwar il-linji gwida għall-implimentazzjoni tar-regoli dwar il-protezzjoni tad-dejta fis-Sistema ta’ Kooperazzjoni għall-Protezzjoni tal-Konsumatur (CPCS) (3) trid tiġi inkorporata fil-Ftehim,
               
            ADOTTA DIN ID-DEĊIŻJONI:
      Artikolu 1
      Dawn il-punti li ġejjin jiġu mdaħħla wara l-punt 20 (ir-Rakkomandazzjoni tal-Kummissjoni 2001/193/KE) tal-Anness XIX ta’ mal-Ftehim:
      
                  “21.
               
               
                  
                     32010 H 0304: Ir-Rakkomandazzjoni tal-Kummissjoni 2010/304/UE tat-12 ta’ Mejju 2010 dwar l-użu ta’ metodoloġija armonizzata għall-ikklassifikar u l-irrappurtar tal-ilmenti u d-domandi tal-konsumaturi (ĠU L 136, 2.6.2010, p. 1).
               
            
                  22.
               
               
                  
                     32011 H 0136: Ir-Rakkomandazzjoni tal-Kummissjoni 2011/136/UE tal-1 ta’ Marzu 2011 dwar il-linji gwida għall-implimentazzjoni tar-regoli dwar il-protezzjoni tad-dejta fis-Sistema ta’ Kooperazzjoni għall-Protezzjoni tal-Konsumatur (CPCS) (ĠU L 57, 2.3.2011, p. 44).”.
               
            Artikolu 2
      It-testi tar-Rakkomandazzjonijiet 2010/304/UE u 2011/136/UE bil-lingwa Islandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ ma’ Il-Ġurnal Uffiċjali tal-Unjoni Ewropea, huma awtentiċi.
      Artikolu 3
      Din id-Deċiżjoni tidħol fis-seħħ fil-31 ta’ Marzu 2012, sakemm ikunu saru n-notifiki kollha skont l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE ta’ miegħu.
      
         Magħmul fi Brussell, it-30 ta’ Marzu 2012.
         
            
               Għall-Kumitat Konġunt taż-ŻEE
            
            
               L-Aġent President
            
            Gianluca GRIPPA
         
      
      
         (1)  ĠU L 143, 10.6.2010, p. 30.
      
         (2)  ĠU L 136, 2.6.2010, p. 1.
      
         (3)  ĠU L 57, 2.3.2011, p. 44.
      
         (*)  L-ebda rekwiżiti kostituzzjonali ma huma indikati.